ປະຊາຊົນ ອາເມຣິກັນ ຜູ້ມີບົດບາດທີ່ພິເສດ ແລະ ບຸກຄົນທີ່ມີຊື່ສຽງໃນອາຊີບຂອງພວກ ເຂົາເຈົ້າ 21 ຄົນ ໄດ້ຖືກເລືອກເພື່ອຮັບລາງວັນກຽດຕິຍົດພົນລະເຮືອນລະດັບສູງຂອງ ສະ ຫະລັດ, ເຊິ່ງແມ່ນຫຼຽນໄຊເສລີພາບຂອງປະທານາທິບໍດີ.
ປະທານາທິບໍດີບາຣັກ ໂອບາມາ ໄດ້ກ່າວໃນການປະກາດເມື່ອວັນພຸດວານນີ້ວ່າ ລາງວັນ ກຽດຕິຍົດພົນລະເຮືອນລະດັບສູງສຸດຂອງປະເທດແມ່ນ “ການຍົກຍ້ອງຕໍ່ແນວຄິດທີ່ ພວກເຮົາທຸກຄົນ, ບໍ່ວ່າພວກເຮົາຈະມາຈາກໃສ, ມີໂອກາດທີ່ຈະປ່ຽນແປງປະເທດນີ້ ໃຫ້ດີກວ່າເກົ່າ.”
ທ່ານ ໂອບາມາ ໄດ້ກ່າວວ່າ “ຈາກບັນດານັກວິທະຍາສາດ, ຜູ້ມີໃຈບຸນ ແລະ ຂ້າລັດຖະ ການ ຕະຫລອດຈົນພວກນັກເຄື່ອນໄຫວ, ນັກກິລາ ແລະ ນັກສິລະປະ, ສ່ວນບຸກຄົນທັງ 21 ຄົນນີ້ ໄດ້ຊ່ວຍເຫຼືອ ອາເມຣິກາ ກ້າວໄປສູ່ຂ້າງໜ້າ, ເປັນແຮງບັນດານໃຈໃຫ້ປະຊາ ຊົນຫຼາຍລ້ານຄົນທົ່ວໂລກໃຫ້ເດີນທາງຕາມ.”
ລາຍຊື່ຂອງຜູ້ທີ່ຈະໄດ້ຮັບຫຼຽນໃນປີນີ້ ລວມມີນັກກິລາທີ່ເປັນຕຳນານ ທ່ານ Michael Jordan, ທ່ານ Kareem Abdul-Jabber ແລະ ອະດີດຜູ້ປະກາດຂ່າວກິລາທ່ານ Vin Scully, ນັກສະແດງທ່ານ Robert Redford, ທ່ານ Robert DeNiro, ທ່ານນາງ Cicely Tyson ແລະ ທ່ານ Tom Hanks, ນັກບັນເທີງ ທ່ານນາງ Ellen DeGeneres, ທ່ານ ນາງ Diana Ross ແລະ ທ່ານ Bruce Springsteen.
ຜູ້ທີ່ໄດ້ຮັບກຽດຄົນອື່ນໆແມ່ນຜູ້ໃຈບຸນ ທ່ານ Bill ແລະ ທ່ານນາງ Melinda gates, ນັກຟີ ຊິກທ່ານ Richard Garwin, ນັກສະຖາປະນິກທ່ານ Frank Gehry, ນັກອອກແບບ ທ່ານນາງ Maya Lin, ນັກຜະລິດລາຍການໂທລະພາບ ທ່ານ Lorne Michaels, ໄອຍະ ການ ທ່ານ Newt Minow, ນັກເລຂາຄະນິດ ແລະ ນັກວິທະຍາສາດຄອມພິເຕີ ທ່ານນາງ Margaret H. Hamilton ແລະ ທ່ານ Eduardo Padron, ປະທານຂອງມະຫາວິທະຍາ ໄລ Dade ໃນລັດ Florida.
ລາງວັນຜູ້ປະພັນທີ່ໄດ້ລ່ວງລັບໄປແລ້ວ ຈະຖືກມອບໃຫ້ຜູ້ສະໜັບສະໜູນຄົນ ອາເມຣິກັນ ພື້ນເມືອງ ທ່ານນາງ Elouise Cobell ແລະ ພົນເຮືອເອກ Grace Hopper.